《荷湖行为赵忠州寿》
宋代·陈文蔚

青山屋上名荷湖，故知下有神仙居。
全似太华峰头玉井样，花开十丈世所无。
自有天地此山有，谁人种得如船藕。
造物不肯轻畀付，付与湛溪云隐手。
云隐济入阴德多，有如此藕痊沉痾。
自炼还丹成九转，方瞳点漆颜长酡。
甚不爱飞霞千树结蟠桃，甚不爱溪千顷涨葡萄。
蟠桃入口那能基比密，湛溪不抵酒滴真珠槽。
爱莲往往缘青壁，俯笑凡人无路觅。
不知身世若为高，但见照人双眼碧。
寄语峰头十丈花，年年来伴枣如瓜。
不须更记岁与月，只记山前云隐家。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。